22/11/2010 | Administración LocalMunicipal
Melide
Publicación definitiva modificación ordenanzas

Elevado a definitivo o acordo provisional do Pleno do 30/09/2010 sobre modificación de ordenanzas, publicado no BOP do 8/10/2010 e unha vez transcorrido o prazo sen que se teña presentado reclamación nin alegación ningunha, publícase o texto das modificacións aprobadas: Modificación do artigo 6.1. a) e 6.1. b) a), segundo o seguinte: “1. a) Tarifa doméstica: a) Vivenda con recollida ordinaria: 75,00 euros ao ano. b) Vivenda con recollida alterna: 58,00 euros ao ano 1. b). Tarifas de locais comerciais, industriais e análogos: a) Cota fixa: cada local pagará unha cota fixa anual de 81,00 euros. (…)” Modificación do artigo 8.6., que quedaría como segue: “O padrón anual de suxeitos pasivos obrigados ao pagamento será aprobado pola Alcaldía (sen prexuízo das posibles delegacións) e exporase ao público (…)” E modificación do artigo 8.7., que quedaría como segue: “(…) 7.- Para a efectividade do cobramento desta taxa enviarase un exemplar do padrón anual á Deputación Provincial como órgano encargado da recadación”. Engádese no artigo 7 epígrafe primeiro o seguinte: Modifícase o epígrafe terceiro, que quedaría como segue: Engádese un epígrafe sétimo coa seguinte redacción: “Epígrafe sétimo: Por tramitación de expedientes para autorización de festexos ou solicitudes de cambios de titularidade nos padróns fiscais, sempre que non se trate de corrección de erros neles, a taxa será de 15,00 euros” Modifícase o artigo 11, último apartado, que quedaría redactado como segue: “Cando finalice o aproveitamento, os suxeitos pasivos formularán as declaracións de baixa no censo ou padrón da taxa e producirá efectos no período natural seguinte ó de presentación desta. A non presentación da baixa determinará a obriga de continuar aboando a taxa”. Modifícase o anexo, que quedaría redactado como segue: “Primeiro.- Tarifa A estrutura desta taxa será a seguinte: Devengarase sempre que exista sinal de vao debidamente autorizado, exista ou non rasante; a taxa a devengar será de 20,46 euros, metro lineal e ano (ou proporción que corresponda) Placa de sinal de vao autorizado: 15 euros/placa. Este importe deberá facerse efectivo unha vez concedida a licenza e sempre antes da recollida do sinal”. Modifícase o artigo 11, parágrafo primeiro, que quedaría redactado como segue: “As persoas ou entidades interesadas na concesión ou autorización para realiza-los aproveitamentos sobre o dominio público municipal a que fai referencia esta taxa deberán presentar unha solicitude achegando o plano, o detalle da superficie do aproveitamento e da súa situación dentro do termo municipal, así como o tempo estimado de ocupación do dominio público. Antes da autorización ou concesión do aproveitamento, a persoa ou entidade interesada no aproveitamento aboará o importe da taxa en calidade de depósito previo”. Modifícase o artigo 11, parágrafo terceiro, que quedaría redactado como segue: “Unha vez autorizada ou concedida a licencia de aproveitamento entenderase prorrogada (cando non se determine na solicitude a temporalidade) mentres non presente a declaración de baixa o interesado. Cando remate o aproveitamento, os suxeitos pasivos formularán as declaracións de baixa no censo ou padrón da taxa e producirá efectos no período natural seguinte ao da súa presentación”. Modifícase o anexo, punto 4, que quedaría redactado como segue: “Ocupación ou reserva especial da vía pública ou terreos de uso público con materias ou produtos da industria ou comercio a que dediquen a súa actividade, así como a ocupación con guindastres, plataformas elevadoras ou instalacións análogas, por día (…)”: Engádese un segundo parágrafo ao artigo 1 segundo o seguinte: “No non previsto nesta Ordenanza estarase ao disposto no Decreto 70/2002 do 28 de febreiro regula os prezos dos centros de atención á primeira infancia; no Decreto 329/2005, do 28 de xullo regula os centros de menores e os centros de atención á infancia; no Decreto 143/2007, do 12 de xullo regula o réxime de autorización e acreditación dos programas e dos centros de servizos sociais ou normativa que as substitúa que sexa de aplicación, así como nas ordes anuais que rexen as convocatorias de subvencións para o mantemento das escolas infantís 0-3 anos e os puntos de atención á infancia dependentes das corporacións locais” Modifícase a redación do artigo 5, que quedaría como segue: “1.- A cota tributaria será de 110 euros mensuais. Segundo a renda per cápita mensual da unidade familiar, referida ao indicador público de renda de efectos múltiples (IPREM) vixente, sobre este prezo aplicaranse as seguintes reducións totais ou parciais: a) Inferiores ao 50 por cento do IPREM, redución do 100 por cento:0 euros. b) Entre o 50 e o 75 por cento do IPREM, redución do 70 por cento: 33 euros. c) Superiores ao 75 por cento e inferiores ao 100 por cento do IPREM, redución do 40 por cento: 66 euros d) Entre o 100 e o 150 por cento do IPREM, redución do 10 por cento: 99 euros.2.- A cota tributaria dos servizos complementarios será a seguinte: A) A cota do punto anterior incrementarase segundo os servizos dos que o neno/a sexa usuario: a) Servizo de almorzo: 3,52 euros mensualmente. b) Servizo de xantar: 11,86 euros mensualmente. c) Servizo de merenda: 3,52 euros mensualmente. d) Servizo de almorzo, xantar ou merenda, por día: 1,12 euros día e) Horario ampliado: o prezo mensual de cada hora en que se incremente o horario normal será de 13,75 euros. B) Segundo a renda per cápita mensual da unidade familiar, sobre os prezos dos servizos anteriores aplicaranse reducións totais ou parciais: a) Inferiores ao 30 por cento do IPREM: redución do 100 por cento. b) Entre o 30 e o 100 por cento do IPREM: redución do 50 por cento. Os servizos a que fai referencia o punto 2 serán de utilización voluntaria polos nenos/as asistentes ao centro.3.- Descontos A) Segundo as circunstancias da unidade familiar, sobre o prezo que resulte de aplicar o disposto nos puntos 1 e 2 anteriores aplicaranse os seguintes descontos: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) Cando asistan varios irmáns, desconto dun 20 por cento por cada neno/a atendido/a. No caso de que estes irmáns nacesen en parto múltiple, o desconto será dun 30 por cento por cada neno/a. Os descontos anteriores, cando se dean nunha mesma persoa, serán acumulables. B) Cando por circunstancias sobrevidas ( solicitude fóra de prazo, traslado de residencia, etc.), o neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento.4.- Base de cálculo Para os efectos do disposto neste artigo, enténdese por renda per cápita mensual o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para estes efectos, enténdese por unidade familiar a formada polos pais e fillos menores de dezaoito anos ou fillos maiores de dezaoito anos, cunha minusvalidez superior ao 33%. No caso de familias monoparentais e para os efectos do cálculo da renda per cápita a que se refire o parágrafo anterior, incrementarase nun 0,8 o número real de membros que compoñen a unidade familiar. Para efectos deste artigo, teñen a consideración de ingresos a suma da base impoñible xeral máis a base impoñible do aforro do imposto sobre a renda das persoas físicas. Para as persoas non obrigadas a declarar, as bases impoñibles a que se fai referencia obteranse como resultado de lles aplicar aos datos existentes na Administración os criterios da lexislación do imposto sobre a renda das persoas físicas. Para efectos deste artigo considérase familia monoparental a constituída por un só proxenitor co cal convive a/o filla/o e que constitúe o sustentador único da familia. * Esta base de cálculo terá como referencia o disposto no artigo 18 da Orde do 12 de maio pola que se regulan as bases que rexerán o procedemento de concesión de axudas para o mantemento das escolas infantís 0-3 anos e os puntos de atención á infancia dependentes das corporacións locais publicada no DOG do martes 25 de maio de 2010 ou orde reguladora anual que a substitúa”. Engádese un apartado 2 ao artigo 6, que recolla a seguinte redación: “A administración poderá requirir ampliación e/ou subsanación de documentación en calquera momento, outorgando un prazo para a súa presentación. A falta de achega da documentación solicitada suporá a aplicación da tarifa máis elevada.” O artigo 6, tarifa, queda redactado como segue: As presentes modificacións entrarán en vigor unha vez publicadas no Boletín Oficial da Provincia e comezarán a aplicarse a partir do día 1 de xaneiro de 2011, permanecendo en vigor ata a súa modificación ou derrogación expresa. Melide, 16 de novembro de 2010 A alcaldesa Mª Socorro Cea Vázquez